
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗ ΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 284 

24 Μαρτίου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οικονομική υποχρέωση του ΟΤΕ υπέρ του Ταμείου 
Ασφαλίσεων Προσωπικού ΟΤΕ (ΤΑΠ-ΟΤΕ) σύμ¬ 
φωνα με τον Ν. 2257/1994 για το οικονομικό έ¬ 
τος 1997. 

Προϋποθέσεις διενέργειας συναλλαγών στο Χρη¬ 
ματιστήριο από ορισμένα πρόσωπα. 

Αναπροσαρμογή δικαιωμάτων εγγραφής νέων με¬ 


λών του Χρηματιστηρίου Αξιών Αθηνών. 3 

Καθορισμός δικαιολογητικών παροχής επιχορη¬ 
γήσεων σε Ν. Π.Δ. ή Ι.Δ. από πιστώσεις του Κρα¬ 
τικού Προϋπολογισμού. 4 

Τροποποίηση της 30328/2437/16.8.1985 απόφα¬ 
σης του Υπουργού Οικονομικών. 5 

Μεταβίβαση δικαιώματος υπογραφής «Με εντολή 


Υπουργού» οτο Γενικό Γραμματέα, στους Ειδι¬ 
κούς Γραμματείς και στους Προϊσταμένους Γε¬ 
νικών Διευθύνσεων, Διευθύνσεων και Τμημά- 
τωντης Κ.Υ. του ΥΠ.Ε.Π.Θ. 6 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 8158/ 399 (1) 

Οικονομική υποχρέωση του ΟΤΕ υπέρ του Ταμείου Α¬ 
σφαλίσεων Προσωπικού ΟΤΕ (ΤΑΠ-ΟΤΕ) σύμφω¬ 
να με τον Ν. 2257/1994 για το οικονομικό έτος 
1997. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΚΩΝ 

Έχοντας υπόψη : 

1. Το άρθρο δεύτερο, παράγραφος 21 του Ν. 2257/ 
1994 «Για την Οργάνωση και λειτουργία του ΟΤΕ» 

2. Το υπ’ αριθμ. Φ.51/2131/18.11.1996 έγγραφο του 
ΥΠΟΥΡΓΕΙΟΥ ΕΡΓΑΣΙΑΣ - ΚΟΙΝΩΝΙΚΩΝ ΑΣΦΑΛΙΣΕ¬ 
ΩΝ 

3. Τον προϋπολογισμό του ΟΤΕ για το έτος 1997 
στον οποίο έχει εγγράφει σχετική πίστωση. 

4. Τον δείκτη τιμών καταναλωτή για το έτος 1997 
που διαμορφώθηκε στο 4,7 % 


5. Τις διατάξεις του άρθρου 29Α του Ν. 1558/85 
(ΦΕΚ 137 Α) που προστέθηκε με το άρθρο 27 του Ν. 
2081/92 (ΦΕΚ 154 Α) και τροποποιήθηκε με το άρθρο 
1 παρ. 2α του Ν. 2469/97 (ΦΕΚ 38 Α) και το γεγονός ό¬ 
τι από τις διατάξεις της παρούσας δεν προκαλείται 
δαπάνη του Κρατικού Προϋπολογισμού. 

6. Την υπ’ αριθμ. 1107/47/1239/0006/4.10.1996 ΦΕΚ 
922/1996, απόφαση ανάθεσης αρμοδιοτήτων στον Υ¬ 
φυπουργό Οικονομικών Ν. Χριστοδουλάκη, αποφασί¬ 
ζουμε: 

Την αναπροσαρμογή του ποσού των 11.000 εκατ. 
δρχ. που ο ΟΤΕ αναλαμβάνει ως οικονομική υποχρέ¬ 
ωση υπέρ του Ταμείου Ασφαλίσεων Προσωπικού ΟΤΕ 
(ΤΑΠΟΤΕ) στο ποσό των 11.517 εκατ. δρχ. για το έτος 
1997, σύμφωνα με τον Ν. 2257/1994. 

Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 27 Φεβρουάριου 1998 
οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝ ΙΟΥ ΝΙΚΟΣ ΧΡΙΣΤΟΔΟΥΛΑΚΗΣ 

-Φ- 

Αριθ. 7834/Β/4 24 (2) 

Προϋποθέσεις διενέργειας συναλλαγών στο Χρημα¬ 
τιστήριο από ορισμένα πρόσωπα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 81 του Ν.2533/97 « Χρηματιστηριακή 
Αγορά Παραγωγών και διατάξεις» (ΦΕΚ 228 Α/11 -11 - 
97) 

β) Του άρθρου 29Ατου ν. 1558/85 «Κυβέρνηση και 
Κυβερνητικά όργανα» (ΦΕΚ 137 Α), το οποίο προστέ¬ 
θηκε μετο άρθρο 27του Ν.2081/92 (ΦΕΚ 152 Α). 

2. Τις εισηγήσεις της Επιτροπής Κεφαλαιαγοράς με 
οριθμό 8000/19-12-1997 (121/2-12-1997 συνεδρίαση 
του Δ.Σ.) και 8116/18-2-1998. 

3. Το γεγονός ότι από την απόφαση αυτή δεν προ- 

καλείται δαπάνη εις βάρος του κρατικού προϋπολογι¬ 
σμού αποφασίζουμε: 

Καθορίζουμε τις προϋποθέσεις της διενέργειας συ¬ 
ναλλαγών στο Χρηματιστήριο Αξιών Αθηνών από τα 
πρόσωπα που ορίζονται στην παρ. 1 του άρθρου 81 
του Ν. 2533/97, ως εξής: 

1. Τα πρόσωπα που ορίζονται στην παρ.1 του άρ¬ 
θρου 81 του Ν .2533/97, καθώς και τα συγγενικά με αυ¬ 
τά πρόσωπα με α βαθμό συγγένειας (σύζυγος του υ¬ 
πόχρεου, γονείς και τέκνα), υποχρεούνται να γνωστο¬ 
ποιήσουν το μοναδικό τους κωδικό αριθμό που 
διαθέτουν σε ένα μόνο μέλοςτου Χρηματιστηρίου, μέ¬ 
σω του οποίου θα πραγματοποιούνται οι συναλλαγές 
τους. 

Η προθεσμία γιά την παραπάνω γνωστοποίηση ορί¬ 
ζεται οε είκοσι (20) ημέρες από τη δημοσίευση της α¬ 
πόφασης αυτής στην Εφημερίδα της Κυβερνήσεως. 
Εάν κάποιος καταστεί υπόχρεος γνωστοποίησης μετά 
τη θέση σε ισχύ της απόφασης, υποχρεούται, εντός 
πέντε (5) ημερών, να γνωρίσει τα στοιχείατου κωδικού 
που αναφέρεται στην παρούσα παράγραφο, στην Ε¬ 
πιτροπή Κεφαλαιαγοράς. 

2. Ταπρόσωπατηςπαρ. 1 υποχρεούνται να γνωστο¬ 
ποιούν τις συναλλαγές τους σε εισηγμένες αξίες ή σε 
αξίες που εισάγονται για διαπραγμάτευση σε χρημα¬ 
τιστηριακή αγορά που λειτουργεί στην Ελλάδα, στις 
περιπτώσεις όπου κατά τη διάρκεια τριών (3) μηνών: 

α) Η αξία όλων των συναλλαγών τους (αγορές σύν 
πωλήσεις) υπερβαίνει τα τριάντα εκατομμύρια 
(30.000.000) δραχμές η 

β) Η αξία των αγορών ή πωλήσεων σε μία συγκεκρι¬ 
μένη κινητή αξία υπερβαίνει τα έξι (6) εκατομμύρια 
δραχμές. 

3. Η γνωστοποίηση της ανωτέρω παρ.2 του παρό¬ 
ντος θα γίνεται εντός δεκαπέντε (15) ημερών από τη 
λήξη του τριμήνου, στα θεσμοθετημένα όργανα των ε- 
πιμέρους υπηρεσιών όπου υπάγονται αυτά τα πρόσω¬ 
πα ως εξής: 

α) Τα μέλη του Διοικητικού Συμβουλίου της Επιτρο¬ 
πής Κεφαλαιαγοράς, οι κατέχοντες διευθυντική θέση 
και κάθε άλλο πρόσωπο το οποίο απασχολείται με 
σχέση εξηρτημένης εργασίας, ή έμμισθης εντολής 
της Επιτροπής Κεφαλαιαγοράς, στην Επιτροπή Κεφα¬ 
λαιαγοράς. 

β) Ο Διευθυντής της Διεύθυνσης Πιστωτικών και Δη¬ 
μοσιονομικών Υποθέσεων του Υπουργείου Εθνικής 
Οιονομίας, στην Επιτροπή Κεφαλαιαγοράς. 

γ) Τα μέλη του Διοικητικού Συμβουλίου του Χρημα¬ 
τιστηρίου Αξιών Αθηνών (ΧΑΑ), οι κατέχοντες διευθυ¬ 
ντική σχέση και κάθε άλλο πρόσωπο το οποίο απα¬ 
σχολείται με σχέση εξηρτημένης εργασίας ή έμμι¬ 
σθης εντολής του Χ.Α.Α., στο Χ.Α.Α. 

δ) Τα μέλη του Διοικητικού Συμβουλίου και τα διευ¬ 
θυντικά στελέχη των ΕΠΕΥ, στο Διοικητικό Συμβούλιο 
των επιμέρους ΕΠΕΥ. 


ε) Τα μέλη του Διοικητικού Συμβουλίου και τα διευ¬ 
θυντικά στελέχη των Εταιριών Επενδύσεων Χαρτοφυ¬ 
λακίου και των Ανωνύμων Εταιριών Διαχείρισης Αμοι¬ 
βαίων Κεφαλαίων, στο Διοικητικό Συμβούλιο των επι¬ 
μέρους ΕΕΧ ή ΑΕΔΑΚ. 

στ)Τα μέλη του Διοικητικού Συμβουλίου, οι κατέχο¬ 
ντες διευθυντική θέση και κάθε άλλο πρόσωπο το ο¬ 
ποίο απασχολείται με σχέση εξηρτημένης εργασίας ή 
έμμισθης εντολής της Ανώνυμης Εταιρίας Αποθετη- 
ρίων Τίτλων, στο Χ.Α.Α. 

ζ) Τα μέλη των οργάνων διοίκησης, σωματείων ή άλ¬ 
λων ενώσεων, προσώπων που εκπροσωπούν μέλη του 
Χρηματιστηρίου, θεσμικούς επενδυτές, μετόχους ή 
άλλους συντελεστές της χρηματιστηριακής αγοράς, 
ατην Επιτροπή Κεφαλαιαγοράς. 

η) Δημοσιογράφοι, μέλη των οικείων ενώσεων συ¬ 
ντακτών και όσοι προσφέρουν δημοσιογραφικές υπη¬ 
ρεσίες σε επιχειρήσεις έκδοσης εντύπων ή σε ραδιο¬ 
τηλεοπτικά μέσα ενημέρωσης, οι οποίοι προσφέρουν 
πληροφόρηση ή σχολιασμό σε τακτική βάση επίθεμά- 
τωνπου αφορούντην αγορά κεφαλαίων, στην Επιτρο¬ 
πή Κεφαλαιαγοράς. 

4. Στην περίπτωση όπου στο προαναφερθέντρίμηνο 
το σύνολο των συναλλαγών υπερβαίνει τα εξήντα ε¬ 
κατομμύρια (60.000.000) δραχμές ή η αξία των αγο¬ 
ρών ή πωλήσεων σε μία συγκεκριμένη κινητή αξία υ¬ 
περβαίνει τα έξι εκατομμύρια (6.000.000) δραχμές, οι 
αρμόδιες υπηρεσίες που αναφέρονται στην ανωτέρω 
παρ.3 υποχρεούνται να αποστέλλουν τις σχετικές 
γνωστοποιήσεις εντός πέντε (5) ημερών στην Επιτρο¬ 
πή Κεφαλαιαγοράς. 

5. Τα προαναφερθέντα όργανα υποχρεούνται να τη¬ 
ρούν στο αρχείο τουςτις σχετικές γνωστοποιήσεις για 
χρονική περίοδο τριών (3) ετών, ώστε να είναι πάντο¬ 
τε διαθέσιμες στις εποπτικές αρχές. 

6. Οι γνωστοποιήσεις της απόφασης αυτής θα γίνο¬ 
νται με ειδική έντυπη δήλωση η οποία θα έχει την εξής 
μορφή: 

Α. ΠΡΟΣΩΠΙΚΑ ΣΤΟΙΧΕΙΑ ΣΥΝΑΛΛΑΣΣΟΜΕΝΩΝ 

1. Ονοματεπώνυμο 

2. Ιδιότητα (παρ.1 αρθρ.81 Ν.2533/97) 

3. Συγγενής α' βαθμού με συναλλασσόμενο 

4. Ταχυδρομική Δ/νση, Τηλέφωνο 

Β. ΣΤΟΙΧΕΙΑ ΣΥΝΑΛΛΑΓΩΝ 

1. Μέλος Χρηματιστηρίου Αξιών Αθηνών 

2. Κωδικός αριθμός συναλλαγών 

3. Εισηγμένες στο Χρηματιστήριο αξίες: 
α.Αγορές 

β. Πωλήσεις 
γ. Σύνολο 

4. Εισαγόμενες στο Χρηματιστήριο αξίες: 

Αξία εγγραφών 

5. Σύνολο 3γ + 4 

6. Συναλλαγές που υπερβαίνουν τα 6.000.000 δρχ. 
κατά κινητή αξία: 
α. Αγορές 

- Κινητή αξία Α 

- Κινητή αξία Β 
β. Πωλήσεις 

- Κινητή αξία Α 

- Κινητή αξία Β 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Μαρτίου 1998 

Ο ΥΠΟΥΡΓΟΙ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 7834/Β/423 

Αναπροσαρμογή δικαιωμάτων εγγραφής 
του Χρηματιστηρίου Αξιών Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υποψη: 

1. Τις διατάξεις: 

α. Τις διατάξεις της παρ.2 του άρθρου 31 του Ν. 
1806/88 (Α 207) όπως αντικαταστάθηκε με την παρ.2 
του άρθρου 22 του Ν.2324/95 (Α 146) 
β. Του άρθρου 16. παρ. 1 γ,του Ν. 1558/85 (Α 137) και 
του άρθρου 29Ατου ίδιου νόμου, το οποίο προστέθη¬ 
κε με το άρθρο 27 του Ν,2081/92 (Α 152) 

2. Την υπ αριθμ. 6772/1790/10-11-94 (Β 867) απόφα¬ 
ση του Υπουργού Εθνικής Οικονομίας. 

3. Την από 2-12-97 εισήγηση (121η Συνεδρίαση) του 
Δ.Σ. της Επιτροπής Κεφαλαιαγοράς. 

4. Την από 6-11-97 εισήγηση του Δ.Σ. του Χρηματι¬ 
στηρίου Αξιών Αθηνών. 

5. Το γεγονός ότι με την απόφαση αυτή δεν προκα- 
λείται δαπάνη στον κρατικό προϋπολογισμό, αποφα¬ 
σίζουμε: 

1. Το δικαίωμα εγγραφής νέου μέλους στο Χρηματι¬ 
στήριο Αξιών Αθηνών καθορίζεται οτο ποσό των δραχ¬ 
μών τριάντα εκατομμυρίων (30.000.000), ανεξαρτή¬ 
τως μετοχικού κεφαλαίου. 

2. Η απόφαση 67722, 1790/10-11-94 (ΦΕΚ Β.867/23- 
11-94) του Υπουργού Εθνικής Οικονομίας καταργεί- 
ται. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Μαρτίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2014380/377/0026 (4) 

Καθορισμός δικαιολογητικών παροχής επιχορηγήσε¬ 
ων σε Ν.Π Δ. ή ί.Δ. από πιστώσεις του Κρατικού 
Προϋπολογισμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 26 του Ν. 


2362/ 27-11-95 (ΦΕΚ 247/Α/95) «Περί Δημοσίου Λογι¬ 
στικού, Ελέγχου των δαπανών του Κράτους και άλλες 
διατάξεις», για καθορισμό των απαιτούμενών κατά κα¬ 
τηγορία δαπάνης δικαιολογητικών. 

2. Τις διατάξεις του Ν. 2166/93 (ΦΕΚ 137/Α/93) «Κί¬ 
νητρο ανάπτυξης επιχειρήσεων, διαρρυθμίσεις στην 
έμμεση και άμεση φορολογία και άλλες διατάξεις». 

3. Τις διατάξεις του Ν. 2469/97 (ΦΕΚ 38/Α/97) «Πε¬ 
ριορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

4. Την απόφαση με αρ. 2024530/489/0094/14-4-94 
(ΦΕΚ 286/8/94} των Υπουργών Εθν. Οικονομίας & Οι¬ 
κονομικών «Υποβολή Οικονομικών στοιχείων 
Ν.Π.Δ.Δ., Ο.Τ.Α., Δ.Ε.Κ.Ο. κ.λπ. στο Υπουργείο Οικο¬ 
νομικών». 

5. Την απόφαση του Πρωθυπουργού και του Υπουρ¬ 
γού Οικονομικών με αρ. 1107147/1239/0006Α/4-ΙΟ¬ 
Ι 996 (ΦΕΚ 922/8/96), με την οποία αναθέτονται αρμο¬ 
διότητες του Υπουργού Οικονομικών στους Υφυ¬ 
πουργούς Οικονομικών. 

6. Το γεγονός ότι, από τις διατάξεις της απόφασης 
αυτής δεν προ καλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Καθορίζουμε τα απαιτούμενα δικαιολογητικά για 
την καταβολή επιχορήγησης Νομικά Πρόσωπα Δημο¬ 
σίου ή Ιδιωτικού Δικαίου από τον Κρατικό Προϋπολο¬ 
γισμό ως ακολούθως: 

1. Απόφαση ανάληψης της σχετικής υποχρέωσης α¬ 
πό το αρμόδιο όργανο για την επιχορήγηση του συ¬ 
γκεκριμένου Νομικού Προσώπου. 

2. Επικυρωμένο αντίγραφο της απόφασης του αρ¬ 
μοδίου οργάνου για την έγκριση της επιχορήγησης, 
στο προοίμιο της οποίας θα αναφέρονται οι σχετικές 
διατάξεις από τις οποίες προ βλέπεται η επιχορήγηση, 
καθώς και ότι τηρήθηκαν οι προϋποθέσεις του άρ¬ 
θρου 6 του Ν. 2362/95. 

3. Παραστατικά κίνησης των τηρούμενων σε Τράπε¬ 
ζα ή άλλο πιστωτικό ίδρυμα λογαριασμών του επιχο- 
ρηγούμενού φορέα. Τα στοιχεία αυτά δεν απαιτούνται 
για τα Ν.Π. που λαμβάνουν έκτακτες επιχορηγήσεις 
για ειδικούς λόγους ή επιχορηγήσεις που προορίζο¬ 
νται για την αντιμετώπιση ειδικών αναγκών. 

4. Βεβαίωση της αρμόδιας Δ.Ο.Υ. από την οποία να 
προκύπτει η απόδοση στο Δημόσιο του παρακρατη- 
θέντος ή οφειλόμενου Φ.Μ.Υ., χαρτοσήμου καιΦ.Π.Α. 
από το επιχορηγούμενο νομικό πρόσωπο, εκτός των 
περιπτώσεων που αυτό εξαιρείται από την υποχρέω¬ 
ση αυτή. Η σχετική βεβαίωση πρέπει να καλύπτει τα 
προηγούμενα ημερολογιακά έτη και τις φορολογικές 
περιόδους του τρέχοντος οικονομικού έτους, μέχρι 
την ημερομηνία έκδοσης του χρηματικού εντάλμα¬ 
τος. 

5. Βεβαίωση της αρμόδιας Υπηρεσίας του Ι.Κ.Α. από 
την οποία να προκύπτει η απόδοση στο Ι.Κ.Α. των ο- 
φειλομένων ασφαλιστικών εισφορών από τον επιχο¬ 
ρηγούμενο φορέα. Οι εξαιρέσεις των περιπτώσεων 3 
και 4 ισχύουν και για την βεβαίωση της ασφαλιστικής 
ενημερότητας. 


(3) 

νέων μελών 

6. Βεβαίωση της Δ39 - Διεύθυνσης Ν.Π.Δ.Δ. του 
Γ.Λ.Κ. από την οποία να προκύπτει ότι έχουν υποβλη¬ 
θεί σ’ αυτήν τα οικονομικά στοιχεία που απαιτούνται, 
σύμφωνα με το Ν. 2166/93 (ΦΕΚ 137 Α) και την κατ' ε¬ 
ξουσιοδότηση αυτού Κ.Υ.Α. 2024530/489/0094/14-4- 
1994 (ΦΕΚ286/Β/94). 

7. Βεβαίωση της αρμόδιας Υ.Δ.Ε. ότι έχουν υποβλη¬ 
θεί σ’ αυτή οι προϋπολογισμοί, απολογισμοί, ισολογι¬ 
σμοί και η κατάσταση των περιουσιακών στοιχείων 
του επιχορηγούμενου Ν.Π. (άρθρο 6 του Ν. 2362/95 
και αρ. 2077022/ 8071 /0094/15-11 -96 εγκύκλιος του Υ- 
πουρ.Οικ.). Η βεβαίωση αυτή δεν απαιτείται για ετήσια 
επιχορήγηση Ν.Π.!,Δ. κάτω των 50 εκατ. 

8. Βεβαίωση της αρμόδιας Υ.Δ.Ε. ότι έχουν υποβλη¬ 
θεί σ’ αυτήν οι πίνακες χρονοκατανομήςτων πιστώσε¬ 
ων και ετήσιας σύνθεσης του προσωπικού του επιχο¬ 
ρηγούμενου Ν.Π. Η βεβαίωση αυτή.δεν απαιτείται για 
ετήσια επιχορήγηση Ν.Π. κάτω των 50 εκατ. 

Οι σχετικές βεβαιώσεις φορολογικής και ασφαλιστι¬ 
κής ενημερότητας που προβλέπονται από τις περι¬ 
πτώσεις 4 και 5 της παρούσας απόφασης, δύναται να 
προσκομίζομαι στην αρμόδια Δ.ΟΎ. και κατά την ε¬ 
ξόφληση του χρηματικού εντάλματος, όταν πρόκειται 
για δαπάνες του τακτικού προϋπολογισμού. 

Αποφάσεις οι οποίες για την παροχή επιχορήγησης 
προβλέπουν και πρόσθετα δικαιολογητικά, πέραν των 
προβλεπομένων από την παρούσα, εξακολουθούν να 
ισχύουν παράλληλα κατά το μέρος που αφορούν τα 
πρόσθετα αυτά δικαιολογητικά. 

Η απόφαση αυτή να δημοσιευθεί στην Εφημερίδα 
της Κυβερνήσεως 

Αθήνα, 27 Φεβρουάριου 

Ο ΥΦΥΠΟΥΡΓΟΣ 

Ν. ΧΡΙΓΓΟΔΟΥΛΑΚΗΣ 
-♦- 

Αριθ. .20.12853/2009/Α0024 ( 5 ) 

Τροποποίηση της 80328/2437/16.8.1985 απόφασης 
του Υπουργού Οικονομικών 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του από 20.1.1932 Π.Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος», 

2) Το από 7.10.1958 Β. Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π. Δ/γματος. 

3) Το Π. Δ/γμα 496/1974«ΠερίΛογιστικού Ν.Π.Δ.Δ.». 

4) Την απόφασή μας αριθ. 80328/2437/16.8.85 «Ανά¬ 
θεση της διαχείρισης Κρατικών Παιδικών Σταθμών, 
μεταξύ των οποίων και του Κρατικού Παιδικού Σταθ¬ 
μού Μαυροματίου (Νομού Βοιωτίας), στην Τράπεζα 
Ελλάδος (πρακτορείο Θηβών). 

5) Το έγγραφο της Τράπεζας της Ελλάδος αριθμ. 
3872/23.2.1998 με το οποίο ζητείται η μεταφορά του 
λογ/σμούτηςταμιακήςδιαχείρισηςτου Κρατικού Παι¬ 
δικού Σταθμού Μαυροματίου (Νομού Βοιωτίας) από 
την Τράπεζα της Ελλάδος (Πρακτορείο Θηβών) στην 


Αγροτρική Τράπεζα (Υπ/μα Βαγίων Βοιωτίας) καθώς 
και το υπ ? αριθμ. 21/22.12.1997 απόσπασμα πρακτι¬ 
κού του Δ.Σ. του Κρατικού Παιδικού Σταθμού Μαυ- 
ρομματίου. 

6) Την απόφαση του Υφυπουργού των Οικονομικών 
αριθμ. 2000019/13/0004/2.1.97 «Μεταβίβαση της ε¬ 
ξουσίας να υπογράφουν με εντολή Υφυπουργού 
στους Προϊσταμένους Δ/νσεων, Τμημάτων κ.λ.π.». 

7) Το γεγονός ότι με την απόφαση αυτή δεν προ κα¬ 
λείται δαπάνη σε βάρος του Προϋπολογισμού του 
Κρατικού Παιδικού Σταθμού Μαυρομματίου (Νομού 
Βοιωτίας) αλλά επιλύονται θέματα διαδικαστικά, απο¬ 
φασίζουμε: 

Τροποποιούμε την ανωτέρω απόφασή μας αριθμ. 
80328/2437/16.8.85 και ορίζουμε όπως ο Κρατικός 
Παιδικός Σταθμός Μαυρομματίου (Νομού Βοιωτίας) 
εξυπηρετείται από την Αγροτική Τράπεζα Ελλάδας 
(Υπ/μα Βαγίων Βοιωτίας). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Μαρτίου 1998 

Με εντολή Υπουργού 
Ο Διευθυντής 
ΧΑΡΑΛΑΜΠΟΣ ΛΑΓΟΣ 
-♦- 

Αριθ. Σ Τ5/16 (6) 

Μεταβίβαση δικαιώματος υπογραφής «Με εντολή Υ¬ 
πουργού» στο Γενικό Γραμματέα, στους Ειδικούς 
Γραμματείς και στους Προϊσταμένους Γενικών Δι¬ 
ευθύνσεων, Διευθύνσεων και Τμημάτων της Κ.Υ 
του ΥΠ.Ε.Π.Θ. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. τις διατάξεις 

α) του Ν. 1558/85 "Κυβέρνηση και Κυβερνητικά όρ¬ 
γανα” (Α' 137). 

β) του Π.Δ. 147/1976 “Περί Οργανισμού της ΚΎτου 
ΥΠΈ.Π.ΘΤ , όπως τροποποιήθηκε και ισχύει. 

γ) του Π.Δ 339/1990 “Σύσταση Γενικών Διευθύνσεων 
και μονάδων στρατηγικού σχεδιασμού και ανάλυσης 
Πολιτικής στο Υπουργείο Εθνικής Παιδείας και Θρη¬ 
σκευμάτων” (ΑΊ35). 

δ) του άρθρου 27 του Ν .2081/91 (ΑΊ 54) με το οποίο 
προστέθηκε άρθρο 29 Αστόν Ν. 1558/85 
ε) του Π.Δ. 377/1996 (ΦΕΚ 244/1996 τ.Α' ) «Διορι¬ 
σμός Υπουργών, Αναπληρωτή Υπουργού και Υφυ¬ 
πουργών». 

2. Την αριθμ. ΣΤ5/33/9.10.1996 (ΦΕΚ 937/1996 τ.Β') 
απόφαση του Πρωθυπουργού και του Υπουργού Ε¬ 
θνικής Παιδείας και Θρησκευμάτων «Ορισμός αρμο¬ 
διοτήτων Υφυπουργού του Υπουργείου Εθνικής Παι¬ 
δείας και Θρησκευμάτων». 

Τ ο γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

Στο Γενικό Γραμματέα, στους Ειδικούς Γραμματείς 
των Ενιαίων Διοικητικών Τομέων: α) Πανεπιστημιακής 
Εκπαίδευσης, β) Θεμάτων Ευρωπαϊκής Ένωσης και 
Κοινοτικού Πλαισίου Στήριξής και γ) Θεμάτων Εποπτι¬ 
κών Μέσων Διδασκαλίας, Εκπαιδευτικής Ραδιοτηλεό¬ 
ρασης Βιβλιοθηκών και Ιστορικών Αρχείων, στους Γ ε¬ 
νικούς Διευθυντές. Προϊσταμένους των Γ ενικών Διευ¬ 
θύνσεων : α) Προγραμματισμού, β) Διοικητικής και 
Οικονομικής Υποστήριξης και γ) Διεθνών Εκπαιδευτι¬ 
κών Σχέσεων. στοικ Προϊσταμένους Διευθύνσεων και 
Τμημάτων ή σιους νόμιμους αναπληρωτές τους μετα¬ 
βιβάζουμε το δικαίωμα να υπογράφουν «Με εντολή Υ¬ 
πουργού» αποφάσεις, πράξεις και γενικά κάθε είδους 
έγγραφα που εκδίδονται σύμφωνα με τις κείμενες δια¬ 
τάξεις και αφορούν σε θέματα των παρακάτω υπηρε- 
σιώντου ΥΠΕΠΘ: 

1. Διεύθυνσης Μελετών, Στατιστικής και Οργάνω¬ 
σης Ανωτάτης Εκπαίδευσης 

2. Διεύθυνσης Προσωπικού Ανωτάτης Εκπαίδευσης 

3. Διεύθυνσης Σπουδών και Φοιτητικής Μέριμνας Α¬ 
νωτάτης Εκπαίδευσης 

4. Διεύθυνσης Μεταπτυχιακών Σπουδών και Έρευ¬ 
νας 

5. Διεύθυνσης Ευρωπαϊκής Ένωσης 

6. Διεύθυνσης Κοινοτικού Πλαισίου Στήριξης 

7. Διεύθυνσης Εφαρμογής Εκπαιδευτικών Σχεδίων 

8. Διεύθυνσης Προγραμματισμού και Επιχειρησια¬ 
κών Ερευνών 

9. Διεύθυνσης Διοικητικού ΚΎ. 

10. Διεύθυνσης Οικονιμικών Υποθέσεων 

11. Διεύθυνσης Οργάνωσης και Απλούστευσης Δια¬ 
δικασιών 

12. Διεύθυνσης Μηχανοργάνωσης 

13. Διεύθυνσης Εκπαίδευσης 

14. Διεύθυνσης Διεθνών Εκπαιδευτικών Σχέσεων 

15. Διεύθυνσης Πολίτικης Σχεδίασης Εκτάκτου Ανά¬ 
γκης (ΠΣΕΑ) 

16. Διεύθυνσης Θεμάτων Σπουδάζουσας Νεότητας 
και Εξωσχολικών Οργανώσεων 

17. Διεύθυνσης Επιθεώρησης 

18. Τμήματος Διαπανεπιστημιακών Σχέσεων 

19. Τμήματος Βιβλιοθηκών 

20. Τμήματος Ιστορικών Αρχείων 

21. Τμήματος Κοινοβουλευτικού Ελέγχου 

22. Γ ραφείου Επικοινωνίας και Πληροφόρησης Πο¬ 
λιτών (ΓΕΠΟ). 

Αρθρο 2 

Αρμοδιότητες Γενικού Γραμματέα 

Στον Γ ενικό Γ ραμματέα του ΥΠΈ.Π.Θ. μεταβιβάζου¬ 
με το δικαίωμα να υπογράφει *'Με εντολή Υπουργού” 
αποφάσεις, πράξεις και έγγραφα που εκδίδονται σύμ¬ 
φωνα με τις κείμενες διατάξεις και αφορούν τα ακό¬ 
λουθα θέματα: 

1. Έκδοση εγκυκλίων και παροχή οδηγιών προς ό¬ 
λες τις υπηρεσίες του Υπουργείου, καθώς και τα 


Ν.Π.Δ.Δ. που εποπτεύονται από αυτό, για τη μεθόδευ- 
ση καιτον συντονισμό της κοινής δραστηριότητας αυ¬ 
τών, με σκοπό την αποτελεσματική υλοποίηση της Κυ¬ 
βερνητικής Πολιτικής και την εύρυθμη και παραγωγι¬ 
κή λειτουργία τους. 

2. Ερωτήματα στο γραφείο Νομικού Συμβούλου του 
ΥΠΕΠΘ. 

3. Αποφάσεις και έγγραφα συναρμοδιότητας υπη¬ 
ρεσιών, που υπάγονται σε διαφορετικές Γ ενικές Διευ¬ 
θύνσεις και Διοικητικούς Τομείς. 

4. Αναπομπή υποθέσεων για επανεξέταση από τη Δι¬ 
οίκηση ή τα αρμόδια συλλογικά όργανα. 

5. Ερωτήματα και αποφάσεις για την επιλογή, τοπο¬ 
θέτηση, μετακίνηση, μετάθεση, μετάταξη και από¬ 
σπαση των προϊσταμένων τμημάτων και αυτοτελών 
γραφείων, καθώς και όλων των λοιπών διοικητικών υ¬ 
παλλήλων του Υπουργείου. 

6. Μετακίνηση υπαλλήλων σε άλλες διευθύνσεις και 
ανεξάρτητα τμήματα της Κ.Υ.του Υπουργείου. 

7. Έγκριση μετακίνησης εκπαιδευτικών για εκτέλε¬ 
ση υπηρεσίας εκτός έδρας. 

8. Χορήγηση κανονικών αδειών στους ειδικούς συμ¬ 
βούλους και επιστημονικούς συνεργάτες. 

9. Χορήγηση κανονικών, φοιτητικών, σπουδαστικών, 
επιμορφωτικών αδειών και αδειών χωρίς αποδοχές 
στους προϊσταμένους Γενικών Διευθύνσεων και Διευ¬ 
θύνσεων της ΚΎ. καθώς και στους υπαλλήλους που 
προΐστανται σε περιφερειακές υπηρεσίες, όπως προ- 
βλέπεται από το νόμο. 

10. Χορήγηση της απαιτούμενης άδειας κατά το άρ¬ 
θρο 10 (παρ. 2} του Συντάγματος. 

11. Ορισμός εκπροσώπωντου ΥΠΈ.Π.Θ. σεδιεθνείς 
συναντήσεις, διεθνή όργανα και όργανα Ευρωπαϊκής 
Ένωσης. 

12. Εκθέσεις δραστηριότητας, προσχέδια και έγκρι¬ 
ση περιφερειακών σχεδίων ΠΣΕΑ. 

13. Υπογραφή αποφάσεων εξουσιοδότησης υπαλ¬ 
λήλων για τον χειρισμό διαβαθμισμένου υλικού, άρ¬ 
σης εξουσιοδότησης, συγκρότησης ομάδων πολιτι¬ 
κής άμυνας των κτιρίων του Υπουργείου καιόλωντων 
άλλων υπηρεσιών. 

14. Απαντήσεις σε αιτήματα με τα οποία ζητείται 
τροποποίηση ή συμπλήρωση των κειμένων διατάξε¬ 
ων. 

15. Εντολή διενέργειας διοικητικών εξετάσεων, επι¬ 
θεωρήσεων και διαχ/κών ελέγχων. 

16. Έγκριση μετακίνησης εκτός έδρας των Προϊ¬ 
σταμένων Γενικών Διευθύνσεων, Διευθύνσεων, Τμη¬ 
μάτων και των υπαλλήλων της ΚΎ. του ΥΠΈ.Π.Θ., 
(πλην των υπαλλήλων της ΔΙΕΦΕΣ που παρέχεται από 
τον Προϊστάμενο της ΔΙΕΦΕΣ) καιτων υπαλλήλων πε¬ 
ριφερειακών υπηρεσιών και λοιπών Ν.Π.Δ.Δ. αρμο- 
διότητος ΥΠΈ.Π.Θ. όπου απαιτείται. 

17. Έγκριση προγράμματος φιλοξενίας εκπροσώ¬ 
πων της Ευρωπαϊκής Ένωσης (Ε.Ε.) και Διεθνών Ορ¬ 
γανισμών. 

18. Έγκριση συμμετοχής των υπαλλήλων του Υ¬ 
πουργείου σε συνέδρια, σεμινάρια και εκπαιδευτικά 

προγράμματα εσωτερικού και εξωτερικού. 

19. Έγκριση συμμετοχής ή ορισμού εκπροσώπου 
του ΥΠ,Ε,Π.Θ. σε ομάδες,εργασίας ή νομικών προσώ¬ 
πων αρμοδιότητας ΥΠΕΠΘ. 

20. Αποφάσεις και έγγραφα αρμοδιότητας συνυπο- 
γραφής περισσότερων προϊσταμένων Διοικητικών Το¬ 
μέαν, Γενικών Διευθύνσεων και Διευθύνσεων. 

21. Σύσταση και συγκρότηση επιτροπών και ομάδων 
εργασίας χωρίς αμοιβή. 

22. Καθορισμός προϋποθέσεων διενέργειας εξετά¬ 
σεων για την τριτοβάθμια εκπαίδευση. 

23. Προκηρύξεις και αποφάσεις χορήγησης υπο¬ 
τροφιών, παράτασης τους, αύξηση του ποσού της υ¬ 
ποτροφίας και αλλαγή ιδρύματος σπουδών. 

24. Έγκριση κοστολόγησης διδακτικών βιβλίων, ση¬ 
μειώσεων και άλλων εντύπων, οπού απαιτείται. 

25. Έγκριση προγραμμάτων φιλοξενίας και σεμινα¬ 
ρίων επιμόρφωσης ομογενών εκπαιδευτικών ή απο¬ 
σπασμένων εκπαιδευτικών στο εξωτερικό 

26. Έγκριση παρέκκλισης από τα προγράμματα δι¬ 
δασκαλίας. 

27. Έγκριση μετεγγραφής και εκπρόθεσμων εγγρα¬ 
φών σε φοιτητές 

28. Έγκριση διενέργειας κατατακτηρίων εξετάσε¬ 
ων. 

29. Έγκριση καταταξης σπουδαστών. 

30. Έγκριση όπου απαιτείται για τη συγγραφή, ε¬ 
κτύπωση και προμήθεια συγγραμμάτων, σημειώσεων, 
διδακτικών βιβλίων και λοιπών εντύπων. 

31. Υποδοχή υποτρόφων στα πλαίσια των μορφωτι¬ 
κών ανταλλαγών. 

32. Έγκριση μορφωτικών ανταλλαγών φοιτητών και 
συμμετοχής τους σε διεθνείς εκδηλώσεις. 

33. Ρύθμιση λεπτομερειών εκπαιδευτικών ανταλλα¬ 
γών στα πλαίσια συμφωνιών και προγραμμάτων μορ¬ 
φωτικής συνεργασίας μιε ξένες χώρες. 

34. Έγκριση όπου απαιτείται φοιτητικών εκδρομών 
για το εξωτερικό. 

35. Προγραμματισμός και έγκριση αθλητικών εκδη¬ 
λώσεων φοιτητών στο εσωτερικό και εξωτερικό, κα¬ 
θώς και έγκριση μετακίνησης των συνοδών στο εξω¬ 
τερικό, όπου απαιτείται. 

36. Προτάσεις προς το ΚΥΣΕΑ, δια του Υπουργείου 
Εθνικής Οικονομίας για έγκριση των απαιτουμένων πι¬ 
στώσεων για την οικονομική υποστήριξη των σχεδίων 
ΠΣΕΑ. 

37. Έγκριση πρακτικών εφορειών της Εθνικής Βι¬ 
βλιοθήκης της Ελλάδος και των Δημοσίων Βιβλιοθη¬ 
κών. 

38. Επιχορήγηση των Δημοσίων Βιβλιοθηκών από 
τον τακτικό προϋπολογισμό. 

39. Αποφάσεις απαλλαγής από τα δίδακτρα αλλο¬ 
δαπών φοιτητών. 

40. Έγκριση πραγματοποίησης σεμιναρίων εκπαι¬ 
δευτικών προγραμμάτων εσωτερικού και εξωτερικού. 

41. Αποφάσεις για τη λειτουργία ιστορικών φιλολο¬ 
γικών ή λαογραφικών αρχείων. 


42. Αποφάσεις χρηματοδότησης του Ινστιτούτου 
Βυζαντινών και Μεταβυζαντινών Σπουδών της Βενε¬ 
τίας. 

43. Προτάσεις για την κατάρτιση προγραμμάτων ε¬ 
πιμόρφωσης των υπαλλήλων ιστορικών αρχείων σε 
συνεργασία με τους λοιπούς συναρμόδιους φορείς. 

44. Αποφάσεις συγκρότησης επιτροπών διενέργει¬ 
ας διαγωνισμών, προμηθειών, επιτροπών παραλαβής 
και εκτέλεσης έργου ή εργασιών και μελετών. 

45. Έκδοση καταλογιστικών πράξεων, για περικο¬ 
πές αποδοχών που απορρέουν από την εφαρμογή 
συμβάσεων προμήθειας εξοπλισμού και από προτά¬ 
σεις των επιτροπών παραλαβής ειδών εξοπλισμού, ό¬ 
ταν το ποσό είναι από 50.000.001 μέχρι 200.000.000. 

δρχ· 

46. Προτάσεις προς τα Υπουργείο Οικονομικών για 
μεταφορά πιστώσεων από τον Κρατικό Προϋπολογι¬ 
σμό του ΥΠΕΠΘ, σε Προϋπολογισμό άλλου Υπουρ¬ 
γείου ή από φορέα και Κ.Ατου ΥΠΕΠΘ σε άλλο φορέα 
και Κ.Ατου ίδιου Υπουργείου, όταν το ποσό είναι από 
50.000.001 μέχρι 300.000.000 δρχ. 

47. Εντολές προς την Τράπεζα της Ελλάδος για κα¬ 
τανομή χρηματοδοτήσεων στα έργα Προγράμματος 
Δημοσίων Επενδύσεων, όταν το ποσό είναι από 
50.000.001 μέχρι 300.000.000 δρχ. 

48. Προκηρύξεις διενέργειας διαγωνισμών προμη¬ 
θειών, ανάθεσης μελέτης και εκτέλεσης έργων και ε¬ 
πιτροπών παραλαβής περιλαμβανόμενων και των κτι- 
ριακών, όταν το ποσό είναι από 50.000.001 μέχρι 
300.000.000 δρχ. 

49. Αποφάσεις απευθείας ανάθεσης έργου, μελέτης 
ή προμήθειας και αποφάσεις έγκρισης πραγματοποί¬ 
ησης δαπάνης από τον τακτικό προϋπολογισμό, όταν 
γίνεται κατά παρέκκλιση των διατάξεων του δημοσίου 
λογιστικού και για ποσό μέχρι 300.000.000 δρχ. 

50. Αποφάσεις έγκρισης μελετών ποσού μέχρι 
300.000.000 δρχ. και αποφάσεις έγκρισης δαπανών 
από το πρόγραμμα Δημοσίων Επενδύσεων όταν το 
ποσό είναι μέχρι 300.000.000 δρχ. 

51. Αποφάσεις έγκρισης, διάθεσης και αναγνώρι¬ 
σης κάθε φύσεως δαπάνης από τον τακτικό προϋπο¬ 
λογισμό, όταν το ποσό είναι από 50.000.001 μέχρι 
300.000.000 δρχ. 

52. Προκηρύξεις ανάθεσης ή απ' ευθείας ανάθεσης 
μελέτης εκπαιδευτικού εξοπλισμού από το πρόγραμ¬ 
μα Δημοσίων Επενδύσεων, όταν το ποσό αμοιβής εί¬ 
ναι μέχρι 300.000.000 δρχ. 

53. Πρόσκληση εκδήλωσης ενδιαφέροντος, συ¬ 
γκρότηση επιτροπών αξιολόγησης για την ανάθεση 
μελετών για ποσό δαπάνης μέχρι 300.000.000 δρχ. σε 
βάρος των πιστώσεων του τακτικού προϋπολογισμού 
ή του Προγράμματος Δημοσίων Επενδύσεων 
(Π.Δ.Ε.). 

54. Αποφάσεις έγκρισης διενέργειας μειοδοτικών 
διαγωνισμών και κατακύρωσης των αποτελεσμάτων 
τους για πάσης φύσης έργα περιλαμβανομένων και 
των κτιριακών που πραγματοποιούνται σε βάρος των 
πιστώσεων του Π.Δ.Ε., όταν ο προϋπολογισμός των 

έργων αυτών είναι από 50.000.001 μέχρι 300.000.000 

δρχ. 

55. Υπογραφή συμβάσεων ποσού πάνω από 
50.000.000 δρχ. 

56. Αποφάσεις συγκρότησης επιτροπών παραλα¬ 
βής έργων μέχρι 300.000.000 δρχ. 

57. Αποφάσεις έγκρισης συγκριτικών πινάκων των ε- 
κτελουμένων έργων και μελετών μέχρι 300.000.000 
δρχ. 

58. Προτάσεις συον Υπουργό για την κατάρτιση του 
προγράμματος δημοσίων επενδύσεων του ΥΠΕΠΘ. 

59. Έγγραφα προς την Υπηρεσία Δημοσιονομικού 
Ελέγχου (ΥΔΕ) για μεταβίβαση πιστώσεων και τακτι¬ 
κού προϋπολογισμού με επιτροπικά εντάλματα για 
ποσόν από 50.000.001 δρχ. και άνω. 

60. Έγκριση καταβολής αποζημίωσης για τη μη χο¬ 
ρήγηση κανονικής άδειας στο κάθε φύσης προσωπι¬ 
κό. 

Άρθρο 3 

Μεταβίβαση δικαιώματος υπογραφής 
στους Ειδικούς Γραμματείς 

Στους Ειδικούς Γ ραμματείς της ΚΥ του ΥΠΕΠΘ με¬ 
ταβιβάζουμε το δικαίωμα να υπογράφουν «Με εντολή 
Υπουργού» αποφάσεις, πράξεις και έγγραφα που εκ- 
δίδονται σύμφωνα με τις κείμενες διατάξεις και αφο¬ 
ρούν στα ακόλουθα θέματα: 

1. Προκηρύξεις διενέργειας διαγωνισμών προμη¬ 
θειών, ανάθεσης μελέτης και εκτέλεσης έργων, όταν 
τοποσόν είναι από 20.000.001 μέχρι 50.000.000 δραχ¬ 
μές. 

2. Αποφάσεις έγκρισης, διάθεσης και αναγνώρισης 
κάθε φύσεως δαπάνης από τον τακτικό προϋπολογι¬ 
σμό. όταν το ποσόν είναι από 20.000.001 μέχρι 
50.000.000 δραχμές. 

3. Αποφάσεις έγκρισης, διενέργειας μειοδοτικών 
διαγωνισμών και κατακύρωσης των αποτελεσμάτων 
τους για πάσης φύσης έργα, που πραγματοποιούνται 
σε βάρος τοον πιστο)σεο>ν του Π.Δ.Ε. όταν ο προϋπο¬ 
λογισμός των έργων αυτών είναι από 2 0.000.001 μέχρι 
50.000.000 δραχμές. 

4. Έγγραφα συναρμοδιάτητας περισσοτέρων διευ¬ 
θύνσεων. 

5. Αποδοχή δωρεών εφόσον δεν συνεπάγονται υπο¬ 
χρεώσεις για το Δημόσιο. 

6. Εντολές προς την Τράπεζα της Ελλάδος για κα¬ 
τανομή χρηματοδοτήσεων στα έργα Προγράμματος 
Δημοσίων Επενδύσεων, όταν το ποσό κατά έργο είναι 
μέχρι 50.000.000 δραχμές. 

7. Έγγραφα προς την Υ.Δ.Ε. για τη μεταβίβαση πι¬ 
στώσεων του τακτικού προϋπολογισμού με επιτροπι¬ 
κά εντάλματα όταν το ποσόν είναι από 20.000.001 μέ¬ 
χρι 50.000.000 δραχμές. 

8. Προτάσεις προς το Υπουργείο Οικονομικών για 
μεταφορά πιστώσεων από τον Τακτικό Προϋπολογι¬ 
σμό του ΥΠΕΠΘ, οε προϋπολογισμό άλλου Υπουργεί¬ 
ου ή από φορέα και Κ.Α. του ΥΠΕΠΘ σε άλλο φορέα 
και Κ.Α. του ΥΠΕΠΘ όταν το ποσό είναι από 


20.000.001 μέχρι 50.000.000 δραχμές. 

9. Έκδοση αποφάσεων παράτασης συμβατικών 
προθεσμιών προμήθειας εξοπλισμού. 

10. Έκδοση καταλογιστικών πράξεων και αποφάσε¬ 
ων για περικοπές που απορρέουν από την εφαρμογή 
συμβάσεων εξοπλισμού και από προτάσεις των επι¬ 
τροπών παραλαβής ειδών εξοπλισμού, όταν το ποσό 
είναι μέχρι 5.000.000 δρχ. 

11. Προτάσεις προς το Υπουργείο Οικονομικών για 
την αύξηση του διαθέσιμου ποσοστού πιστώσεων από 
τοντακτικό προϋπολογισμό. 

12. Έγγραφα προς το Υπουργείο Οικονομικών για 
χαρακτηρισμό ΚΑΕ ως δεκτικών έκδοσης χρηματικών 
ενταλμάτων προπληρω μής. 

13. Έκδοση καταλογιστικών πράξεων. 

14. Καθορισμός των υπηρεσιών που δικαιούνται να 
πραγματοποιούν κρατικές υπεραστικές τηλεφωνικές 
συνδιαλέξεις μέσω ΟΤΕ. 

15. Έγκριση εγκατάστασης τηλετύπων (ΤΕΕΕΧ) και 
τηλεομοιοτυπίας (ΡΑΧ). 

16. Έγκριση αντικατάστασης των κινητήρων αυτοκι¬ 
νήτων του ΥΠΕΠΘ. 

17. Αποδοχή δωρεών αυτοκινήτων προς το ΥΠΕΠΘ. 

18. Υπογραφή συμβάσεων όταν το ποσόν είναι από 
20.000.001 μέχρι 50.000.000 δρχ. 

19. Έκδοση αποφάσεων για την πληρωμή της ανα¬ 
θεώρησης δαπανών εξοπλισμού σύμφωνα με τις σχε¬ 
τικές συμβάσεις προμηθειών εξοπλισμού σε βάρος 
των πιστώσεων του Προγράμματος Δημοσίων Επεν¬ 
δύσεων (Π.Δ.Ε.) ή του τακτικού προϋπολογισμού. 

20. Προκηρύξεις δημόσιων διαγωνισμών σχετικών 
με το Επιχειρησιακό Πρόγραμμα Εκπαίδευσης και Αρ¬ 
χικής Επαγγελματικής Κατάρτισης (ΕΠΕΑΕΚ), των ο¬ 
ποίων το αντικείμενο δεν υπερβαίνει το ποσό των 
20.000.000 δρχ. 

21. Αποφάσεις ανάθεσης μελετών και έργων στο 
πλαίσιο ή και για τις ανάγκες του Επιχειρησιακού Προ¬ 
γράμματος Εκπαίδευσης και Αρχικής Επαγγελματι¬ 
κής Κατάρτισης (ΕΠΕΑΕΚ), με τις οποίες ορίζονται οι 
φορείς που υλοποιούν προγράμματα του Β' ΚΠΣ και 
κατανέμονται οι πιστώσεις στους φορείς υλοποίησης 
των προγραμμάτων, των οποίων το αντικείμενο δεν υ¬ 
περβαίνει το ποσό των 6.000.000 δρχ. 

22. Αποφάσεις και εντολές πληρωμής που αφορούν 
δαπάνες, εγκρίσεις, επιχορηγήσεις, κατανομές χρη¬ 
ματοδοτήσεων που έχουν ενταχθεί στο Επιχειρησιακό 
Πρόγραμμα Εκπαίδευσης και Αρχικής Επαγγελματι¬ 
κής Κατάρτισης (ΕΠΕΑΕΚ), αποφάσεις κατοχύρωσης 
διαγωνισμών και συμβάσεις καθώς και κάθε σχετική 
με το ΕΠΕΑΕΚ απόφαση. 

23. Προτάσεις κατάρτισης και τροποποίησης του 
Π.Δ.Ε., καθώς επίσης και προτάσεις χρηματοδότη¬ 
σης, των συλλογικών αποφάσεωντου Π.Δ.Ε., κατά το 
σκέλος που αφορά στο ΕΠΕΑΕΚ, 

24. Εισηγήσεις για τη σύσταση Επιτροπών και ομά¬ 
δων εργασίας και εισηγήσεις για την επιλογή εμπει¬ 
ρογνωμόνων που έχουν αντικείμενο τον επανασχεδια- 
σμό, την εξειδίκευση των δράσεων, την αξιολόγηση 

των προτάσεων προς ένταξη και χρηματοδότηση από 
το Πρόγραμμα, την παρακολούθηση και αποτίμηση 
των δράσεων και κάθε άλλο θέμα που σχετίζεται με 
την εφαρμογή του ΕΠΕΑΕΚ. 

25. Έγκριση πρακτικών εφορειών Δημοσίων Βιβλιο¬ 
θηκών και Γενικών Αρχείων του Κράτους (ΠΑ.Κ.). 

26. Ερωτήματα προς το Εθνικό Συμβούλιο Παιδείας 
- Συμβούλιο Ανώτατης Εκπαίδευσης (ΕΣΥΠ - ΣΑΠ.). 

27. Αποφάσεις σύστασης, κατάτμησης, συγχώνευ¬ 
σης, κατάργησης, μετονομασίας και τροποποίησης 
του γνωστικού αντ ικειμένου τομέων. 

28. Έγκριση μορφωτικών ανταλλαγών μαθητών και 
συμμέτοχη τους σε διεθνείς εκδηλώσεις. 

29. Έγκριση, όπου απαιτείται, εκπαιδευτικού ταξιδι¬ 
ού μαθητών για το εξωτερικό. 

30. Έγκριση φιλοξενίας ξένων εμπειρογνωμόνων, 
εκπαιδευτικών, σπουδαστών και μαθητών που επισκέ¬ 
πτονται τη χώρα μας. βασει των μορφωτικών προ¬ 
γραμμάτων. μνημονίου Ελλάδας και ξένων χωρών. 

31. Χορήγηση εκπαιδευτικών αδειών για το εσωτερι¬ 
κό και το εξωτερικό. 

32. Αποφάσεις ανάληψης έγκρισης, έκδοσης, παρά¬ 
τασης και απόδοσης ενταλμάτων προπληρωμής από 
τον τακτικό προϋπολογισμό όταν το ποσόν είναι από 
15.000.001 δρχ. και άνοο. 

33. Χορήγηση άδειας κατοχής δεύτερης θέσης. 

34. Παραπομπή υπάλληλων γενικά για θέση σε κα¬ 
τάσταση διαθεσιμότητας λόγω νόσου ως και έκδοση 
των σχετικών αποφάσεων. 

35. Αποφάσεις απόλυσης υπάλληλων για σωματική 
ή πνευματική ανικανότητα ως και τα σχετικά παραπε¬ 
μπτικά ή ερωτήματα προς τα αρμόδια συλλογικά όρ¬ 
γανα όπου απαιτείται. 

Αρθρο 4 

Μεταβίβαση δικαιώματος υπογραφής 
στους Γενικούς Διευθυντές 

Στους Γενικούς Διευθυντές της Κ.Υ. του ΥΠΈ.Π.Θ. 
μεταβιβάζουμε το δικαίωμα να υπογράφουν «Με ε¬ 
ντολή Υπουργού» αποφάσεις, πράξεις και έγγραφα 
που εκδίδοντοι σύμφωνα με τις κείμενες διατάξεις και 
αφορούν στα θέματα που περιλαμβάνονται στο άρ¬ 
θρο 3 της παρούσης. 

Αρθρο 5 

Μεταβίβαση δικαιώματος υπογραφής 
στους Προϊσταμένους Διευθύνσεων 

Οι Προϊστάμενοι Διευθύνσεων της Κ.Υ. του ΥΠΕΠΘ 
έχουν δικαίωμα να υπογράφουν «Με εντολή Υπουρ¬ 
γού» τα ακόλουθα θέματα που αφορούν τις υπηρεσίες 
αρμοδιότητας τους: 

1. Παροχή πληροφοριών, στοιχείων και γνώμης 
προς το Συμβούλιο της Επικράτειας, το Ελεγκτικό Συ¬ 
νέδριο, τις υπηρεσίες του Νομικού Συμβουλίου του 
Κράτους και τα Δικαστήρια. 

2. Συγκέντρωση και παροχή πληροφοριών για το εκ¬ 
παιδευτικό σύστημα. 


3. Αποστολή εγγράφων και πληροφοριών προς το 
Νομικό Συμβούλιο για την υποστήριξη των θέσεωντης 
υπηρεσίας. 

4. Σύσταση και συγκρότηση συνεργείων υπερωρία- 
κής απασχόλησης και έγκρισης υπερεργασίας. 

5. Συγκρότηση επιτροπών εκκαθάρισης των αρχεί- 
ωντης διεύθυνσης καιτου προσωπικού μητρώουτων 
υπαλλήλων αρμοδιότητας της διεύθυνσης. 

6. Χορήγηση αντιγράφων εγγράφων κατά τις κείμε¬ 
νες διατάξεις. 

7. Έγγραφα και εισηγήσεις σε θέματα κληροδοτη¬ 
μάτων. 

8. Στεγαστικά θέματα της ΚΎ. του ΥΠΕΠΘ (η αρμο¬ 
διότητα αυτή ασκείται απότον Προϊστάμενο της Διεύ¬ 
θυνσης Διοικητικού της ΚΎ.). 

9. Θέματα μίσθωσης αυτοκινήτων δημόσιας χρή¬ 
σης- 

10. Καθορισμός ανώτατου ορίου τηλεφωνικών συν¬ 
διαλέξεων και καταλογισμός υπέρβασης του επιτρε¬ 
πόμενου ορίου τηλεφωνικών συνδιαλέξεων. 

11. Έγκριση εγκατάστασης τηλεφωνικής σύνδεσης 
ή ευθειών τηλεφωνικών συνδέσεων. 

12. Αποφάσεις ορισμού επιβλεπόντων, συγκρότη¬ 
σης επιτροπής παραλαβής υλικών, ειδών εξοπλισμού 
ή εργασιών εγκατάστασης και λειτουργίας εξοπλι¬ 
σμού. 

13. Εκκαθάριση και εντολή πληρωμής τακτικών και 
έκτακτων αποδοχών, αποζημιώσεων και λοιπών απο¬ 
λαβών του προσωπικού κάθε φύσης και σχέσης εργα¬ 
σίας, ανεξάρτητα από το ύψος του ποσού, με την επι¬ 
φύλαξη της απόφασης που ισχύει, για την εκκαθάριση 
και εντολή πληρωμής των ανωτέρω απολαβών για το 
προσωπικό της Κ.Υ. του ΥΠΕΠΘ. 

14. Εκκαθάριση εξόδων πρώτης εγκατάστασης, με¬ 
τακίνησης ή μετάθεσης και ημερήσιας αποζημίωσης 
για τη μετακίνηση εντός και εκτός έδρας για εκτέλεση 
υπηρεσίας. 

15. Ορισμός ή αντικατάσταση υπόλογου διαχειρι¬ 
στή. 

16. Ορκωμοσία του κάθε φύσης προσωπικού που 
διορίζεται στην ΚΎ. του ΥΠΕΠΘ. 

17. Υπογραφή συμβάσεωνπρόσληψης προσωπικού 
με σχέση εργασίας ιδιωτικού δικαίου. 

18. Απαντήσεις σε αναφορές πολιτών, συλλόγων 
κ.λ.π. 

19. Ερωτήματα προς το υπηρεσιακό συμβούλιο για 
θέματα διορισμού, μονιμοποίησης, μετάταξης και γε¬ 
νικά υπηρεσιακής κατάστασης υπαλλήλων. 

20. Αποφάσεις μονιμοποίησης, κατάταξης, ένταξης 
και χορήγησης μισθολογικών κλιμακίων και επιδομά- 
τωντου κάθε σχέσης προσωπικού. 

21. Χορήγηση κανονικών, και λοιπών αδειών, όπου 
απαιτείται, σε υπαλλήλους που είναι προϊστάμενοι 
τμημάτων. Η αρμοδιότητα αυτή για τους υπαλλήλους 
που υπηρετούν στην ΚΎ. ασκείται από τον Προϊστά¬ 
μενο της Διεύθυνσης Διοικητικού. 

22. Μετακίνηση των υπαλλήλων μέσα στην ίδια διεύ¬ 
θυνση, εκτός από τους προϊσταμένους των τμημάτων 
και γραφείων. 

23. Έγκριση μετακίνησης στο εξωτερικό με άλλες α¬ 
εροπορικές εταιρείες σε περίπτωση αντικειμενικής 
μετακίνησης με την «ΟΛΥΜΠΙΑΚΗ Α.Ε,», 

24. Αποδοχή παραίτησης υπαλλήλων. 

25. Έκδοση διαπιστωτικών πράξεων για την απόλυ¬ 
ση υπαλλήλων λόγω τριακονταπενταετίας και ορίου 
ηλικίας. 

26. Έγγραψα για θέματα φοιτητικά, που ρυθμίζο¬ 
νται από τις κείμενες διατάξεις. 

27. Υπογραφή συμβάσεων όταν το ποσόν είναι από 
5.000.001 μέχρι 20.000.000 δραχμές. 

28. Προκηρύξεις διενέργειας διαγωνισμών προμη¬ 
θειών ανάθεσης μελέτης και εκτέλεσης έργων, όταν 
το ποσόν είναι απο 5.000.001 μέχρι 20.000.000 δραχ¬ 
μές. 

29. Αποφάσεις ανάληψης, έγκρισης, έκδοσης, πα¬ 
ράτασης και απόδοσης ενταλμάτων προπληρωμής, 
διάθεσης και αναγνώρισης κάθε φύσεως δαπάνης ή 
μεταβίβασης πίστωσης από τον τακτικό προϋπολογι¬ 
σμό, όταν το ποσόν είναι από 5.000.001 μέχρι 
20.000.000 δραχμές. 

30. Έγγραφα προς την Υ.Δ,Ε. για τη μεταβίβαση πι¬ 
στώσεων του τακτικού προϋπολογισμού με επιτροπι¬ 
κά εντάλματα όιαν το ποσόν είναι μέχρι 20.000.000 
δραχμές. 

31. Προτάσεις προς το Υπουργείο Οικονομικών για 
μεταφορά πιστώσεων από τον Τακτικό Προϋπολογι¬ 
σμό του ΥΠΕΠΘ, σε προϋπολογισμό άλλου Υπουργεί¬ 
ου ή από φορέα και Κ,Α. του ΥΠΕΠΘ σε άλλο φορέα 
και Κ.Α. του ΥΠΕΠΘ όταν το ποσό είναι μέχρι 
20.000.000 δραχμές καθώς και χαρακτηρισμό πιστώ¬ 
σεων ως δεκτικών επιτροπικού εντάλματος ΧΕΠ και 
χορήγηση ποσοστού διάθεσης πίστωσης. 

32. Αποφάσεις ανάληψης δαπάνης. 

33. Αποφάσεις οικονομικής απόσπασης εκπαιδευτι¬ 
κών. 

34. Χορήγηση άδειος άσκησης ιδιωτικού έργου με 
αμοιβή. 

35. Εγκύκλιοι παροχής διευκρινιστικών οδηγιών για 
την εφαρμογη των κείμενων διατάξεων. 

36. Έκδοση εγκυκλίων παροχής πληροφοριών για 
την εφαρμογή των Ευρωπαϊκών Προγραμμάτων για 
το ελληνικό εκπαιδευτικό σύστημα καθώς και τα εκ¬ 
παιδευτικά συστήματα της Ευρωπαϊκής Ένωσης. 

37. Έγκριση ημερίδων. 

38. Υποβολή ερωτήσεων και πληροφοριών προς τα 
Κράτη-Μέλη της Ευρωπαϊκής Ένωσης. 

39. Χορήγηση αναρραπτκων αδειών. 

40. Κύρωση πινάκων προακτέων. 

41. Έγκριση κίνησης κρατικοον αυτοκινήτων εντός έ¬ 
δρας. 

42. Χορήγηση υλικού στις υπηρεσίες της ΚΎ. του 
ΥΠ.Ε.Π.Θ. Η αρμοδιότητα αυτή ασκείται από τον 
Προϊστάμενο της Διεύθυνσης Διοικητικού της Κ.Υ. 


Άρθρο 6 

Μεταβίβαση δικαιώματος υπογραφής 
απους Προϊσταμένους Τμημάτων 

Οι Προϊστάμενοι Τμημάτων της Κ.Υ. του ΥΠΕΠΘ έ¬ 
χουν δικαίωμα να υπογράφουν «Με εντολή Υπουρ¬ 
γού» τα ακόλουθα θέματα, που αφορούν τις υπηρε¬ 
σίες αρμοδιότητας τους. 

1 .Προκηρύξεις διενέργειας διαγωνισμών προμηθει¬ 
ών ανάθεσης μελέτης και εκτέλεσης έργων, όταν το 
ποσόν είναι μέχρι 5.000.000 δρχ. 

2. Αποφάσεις ανάληψης, έγκρισης, έκδοσης και πα¬ 
ράτασης ενταλμάτων προπληρωμής, διάθεσης και α¬ 
ναγνώρισης κάθε φύσεως δαπάνης ή μεταβίβασης πί¬ 
στωσης από τον τακτικό προϋπολογισμό, όταν το πο¬ 
σόν είναι μέχρι 5.000,000. δρχ. 

3. Υπογραφή συμβάσεων όταν το ποσόν είναι μέχρι 
5.000.000 δρχ. 

4. Αποστολή στοιχείων προς τα υπηρεσιακά συμ¬ 
βούλια και άλλα συλλογικά όργανα αρμοδιότητας Υ¬ 
ΠΕΠΘ. 

5. Έγγραφα μετά οποία ζητούνται συμπληρωματικά 
στοιχεία επί εκρεμμών υποθέσεων. 

6. Έγγραφα παροχής στοιχείων ή πληροφοριών σε 
άλλες υπηρεσίες, αρχές και συλλογικά όργανα για την 
ολοκλήρωση υποθέσεων. 

7. Διαβιβαστικά έγγραφα προς το Παιδαγωγικό Ιν¬ 
στιτούτο (Π.Ι.),το Ινστιτούτο Τεχνολογικής Εκπαίδευ¬ 
σης (Ι.Τ.Ε.) και λοιπά συλλογικά γνωμοδοτικά όργανα 
για την παροχή γνωμοδοτήσεων. 

8. Διαβιβαστικά έγγραφα προς άλλες υπηρεσίες, αρ¬ 
χές και συλλογικά όργανα. 

9. Διαβιβαστικά έγγραφα ή εντολές προς το Εθνικό 
Τυπογραφείο για τη δημοσίευση Π.Δ., αποφάσεων 
πράξεων και για τη διόρθωση σφαλμάτων. 

10. Διαβιβαστικά έγγραφα προς τον ημερήσιο ή πε¬ 
ριοδικό τύπο για τη δημοσίευση προκηρύξεων ή περι¬ 
λήψεων. 

11. Κοινοποίηση Π.Δ., εγκυκλίων, αποφάσεων και 
λοιπών εγγράφων. 

12. Χορήγηση αντιγράφων των εγγράφων από τα πα¬ 
λαιό αρχεία του ΥΠ.Ε.Π.Θ. Η αρμοδιότητα αυτή α¬ 
σκείται από τον Προϊστάμενο τμήματος Αρχείων της 
Κ.Υ. του ΥΠΕΠΘ. 

13. Υπόμνηση εγγράφων που έχουν εκδοθεί από α¬ 
νώτερα ιεραρχικά όργανα. 

14. Επισημειώσεις για τη θέση εγγράφων στο αρ¬ 
χείο. 

15. Επικύρωση υπογραφής των υπαλλήλων της Κ.Υ. 
του ΥΠ.Ε.Π.Θ. Η αρμοδιότητα αυτή ασκείται από τον 
Προϊστάμενο του τμήματος προσωπικού της ΚΎ. 

16. Επικύρωση των αντιγράφων των εξερχομένων 
εγγράφων. Η αρμοδιότητα αυτή ασκείται από τον 
προϊστάμενοτουτμήματοςπουεκδίδειτοέγγραφο α¬ 
πό τους προϊσταμένους των τμημάτων πρωτοκόλλου 
και διεκπεραίωσης και αρχείων της διεύθυνσης διοι¬ 
κητικού ΚΎ. του ΥΠ.Ε.Π.Θ. ή από υπαλλήλους με Α 
βαθμό που υπηρετούν σε όλα τα παραπάνω τμήματα. 

17. Χορήγηση βεβαιώσεων σε ιδιώτες με βάση τα 
στοιχεία που υπάρχουν στην υπηρεσία. 

18. Έγγραφα για ατελή εισαγωγή εξοπλιστικών μέ¬ 
σων και οργάνων. 

19. Έκδοση επιταγών, εντολών και ενταλμάτων πλη- 
ρωμής δαπάνης από ειδικούς λογαριασμούς, σε εκτέ¬ 
λεση σχετικής απόφασης, ανεξάρτητα από το ύψος 
του ποσού. 

20. Θεώρηση πινάκων μισθωμάτων. 

21 .Προβλέψεις μηνιαίων πληρωμιών. 

22. Έγγραφα προς την Υ.Δ.Ε. για τη χορήγηση βε¬ 
βαίωσης για την ύπαρξη πίστωσης. 

23. Έγκριση καταβολής νοσηλειών. 

24. Κοινοποίηση αποφάσεων διορισμών και μεταβο¬ 
λών υπηρεσιακής κατάστασης. 

25. Χορήγηση αδειών κύησης και λοχείας. 

26. Πράξεις αλλαγής επωνύμου υπαλλήλου. 

27. Διαβίβαση ενστάσεων προς τα υπηρεσιακά συμ¬ 
βούλια. 

28. Χορηγηση βεβαιώσεων στους υπαλλήλους για 
την υπαλληλική τους κατάσταση και τις αποδοχές 
τους. 

29. Βεβαίωση για τη μη υπέρβαση των επιτρεπόμε¬ 
νων ημερών κίνησης εκτός έδρας. 

30. Θέματα έκδοσης, ανανέωσης και επέκτασης υ¬ 
πηρεσιακών διαβατηρίων. 

31 .Ερωτήματα και παραπομπές υπαλλήλων στις αρ¬ 
μόδιες υγειονομικές επιτροπές. 

32. Θεώρηση βιβλιάριων υγείας. Η αρμοδιότητα αυ¬ 
τή ασκείται από τον προϊστάμενο του τμήματος προ¬ 
σωπικού της διεύθυνσης διοικητικού της ΚΎ. προκει- 
μένου για τους υπαλλήλους που υπηρετούν στην Κ.Υ. 
του ΥΠΕΠΘ. 

33. Έγγραφα προς τα ασφαλιστικά ταμεία για την ε¬ 
πιστροφή κρατήσεων που καταβλήθηκαν αχρεωστή- 
τως. 

34. Αποστολή στην υπηρεσία συνάξεων των δίκαιο- 
λογητικών συνταξιοδότησης των υπαλλήλων. 

35. Θεώρηση τίτλων σπουδών. 

36. Αποστολή βιβλίων στα αρμόδια όργανα για κρί¬ 
ση. 

37Ύπογραφή των δελτίων επιτυχίας των εισαγωμέ- 
νων φοιτητών και σπουδαστών στην Τριτοβάθμια Εκ¬ 
παίδευση. 

38.Προτάσεις προς το Υπουργείο Προεδρίας για τη 
μετακίνηση εκτός έδρας κρατικών αυτοκινήτων. 

39/Εγγραφα προς εκμισθωτές για θέματα συντήρη¬ 
σης κτιριακών και λοιπών εγκαταστάσεων. 

40.Έγγραφα προς Δ.Ε.Η., Ο.Τ.Ε., ΕΎ.Δ.Α.Π., για νέ¬ 
ες εγκαταστάσεις και αποκαταστάσεις βλαβών. 

41 .Έγκριση μεταφοράς και επισκευής τηλεφωνικής 
σύνδεσης. 

42.Επικύρωση των αντιγράφων των εξερχομένων 
διαβαθμισμένων εγγράφων. Η αρμοδιότητα αυτή α¬ 
σκείται και από τον προϊστάμενο της Γραμματείαςτης 
ΠΣΕΑ. 

43 Χορήγηση κανονικών αδειών σε υπαλλήλους της 


Κ.Υ, του ΥΠΕΠΘ. (Η αρμοδιότητα αυτή ασκείται από 
τον Προϊστάμενο του τμήματος Προσωπικού της Δι¬ 
εύθυνσης Διοικητικού). 

Άρθρο 7 
Τελικές διατάξεις 

1. Σε περίπτωση κωλύματος ή απουσίας του Γενικού 
Γραμματέα του ΥΠΕΠΘ οι αρμοδιότητες αυτού α¬ 
σκούνται από τον Υπουργό. 

2. Σε περίπτωση ελλείψεως, απουσίας ή κωλύματος 
των Γ ενικών Διευθυντών Προγραμματισμού, Διοικητι¬ 
κής και Οικονομικής Υποστήριξης, και Διεθνών Εκπαι¬ 
δευτικών Σχέσεων τις αρμοδιότητες αυτών ασκεί ο 
Γ ενικός Γ ραμματέας. 

3. Αν δεν υπάρχει Ειδικός Γ ραμματέας ή απουσιάζει, 
οι αντίστοιχες αρμοδιότητες του ασκούνται από το 
Γενικό Γραμματέα, 

4. Αν κωλύεται ή απουσιάζει ο προϊστάμενος της δι¬ 
εύθυνσης και ο νόμιμος αναπληρωτής του, οι αρμο- 
διότητέςτου ασκούνται από τον προϊστάμενο του καθ’ 
ύλη αρμόδιου τμήματος. 

5. Η κατά τα προηγούμενα άρθρα μεταβίβαση δικαι¬ 
ώματος στους Προϊσταμένους Διευθύνσεων και Τμη¬ 
μάτων να υπογράφουν «Με εντολή Υπουργού» ισχύει 
και για τους νόμιμους αναπληρωτές τους σε περίπτω¬ 
ση ελλείψεως, απουσίας ή κωλύματος τους. 

6. Ο προϊστάμενος της Διεύθυνσης έχει τις αρμο¬ 
διότητες των Προϊσταμένων των τμημάτων αυτής σε 
περίπτωση που απουσιάζουνή κωλύονται οι ίδιοι και οι 
νόμιμοι αναπληρωτές τους. 

7. Οι προϊστάμενοι των ανεξαρτήτων τμημάτων Δια- 
πανεπιστημιακών Σχέσεων, Βιβλιοθηκών, Ιστορικών 
Αρχείων και Κοινοβουλευτικού Ελέγχου, ασκούν και 
τις αρμοδιότητες του Προϊσταμένου διεύθυνσης του 
άρθρου 4 της απόφασης αυτής, για θέματα που αφο¬ 
ρούν στα τμήματα αυτών. 

8. Το αρμόδιο ανώτερο ιεραρχικά όργανα μπορεί, 
κατάτην κρίση του, να ζητά από το αρμόδιο κατώτερο 
ιεραρχικά όργανο να του προσκομίσει για υπογραφή 
έγγραφα, αποφάσεις κΑπ., αν αυτό επιβάλλεται από 
ειδικούς λόγους. 

9. Το αρμόδιο όργανο μπορεί σε εξαιρετικές περι¬ 
πτώσεις να προσκομίζει για υπογραφή στο ανώτερο 
ιεραρχικά όργανο αποφάσεις κΑπ., με αιτιολογημένη 
επισημείωσή του στο έγγραφο. 

10. Απόφαση, πράξη ή έγγραφο οποιοσδήποτε υπη¬ 
ρεσίας που συνεπάγεται οικονομική επιβάρυνση προ¬ 
συπογράφεται και από τον Προϊστάμενο της διεύθυν¬ 
σης οικονομικών υποθέσεων (Δ.ΟΎ.) πριν από την τε¬ 
λική υπογραφή του αρμόδιου οργάνου. 

11. Κάθε προηγούμενη σχετική απόφαση καταργεί- 
ται. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 26 Φεβρουάριου 1998 
ΟΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


, ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙΕΧ 223211 ΥΡΕΤ <3Β · ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ, 

Οδηγίες ν·α δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 641 Βασ Όλγας 188.1ος όρ.-Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κόρινθου 327 Τ.Κ. 262 23 224 5Β1 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ιζΦΗΜΕΡΙΔΟ^ * ΗΣ ΚΥΒΕΡΝΗΣΕΩΣ - Από 8 σελίδες και άνω προσούξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


60.000 δρχ. 

3.000 

70.000 - 

3.500 

15.000 » 

750 

70.000 

3.500 

30.000 » 

1.500 

Ιο.000 » 

750 

5.000 « 

250 

10.000 - 

500 

3.000 » 

150 

10.000 » 

500 

250.000 - 

12.500 

250.000 - 

12.500 


Τεύχος 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Ρ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.ΔΑ (Διορισμοί κ.λπ. προσωπικού Ν.Π.Δ.Δ,) 
Παράρτημα ( Πίνακες επιτυχόντων διαγωνισμών κ.τλ.] 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π, 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΙ Α.Ε. & Ε.Π.Ε. 


Οι συνδρομές του εσωτερικού προπληρώνονται στα Δημόσια Ταμείο που δίδουν αποδεικτικό είσπραξης (διπλότυποι το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη κα· μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα. στην Αθήνα από το Ταμείο του ΤΑΠΕ'τ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής, 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

4 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 21η Δεκεμβρίου του ίδιου χρόνου Δ^ν 
εγγραφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφο διπλοτύπων, ταχυδρο μικές επιταγές και χρηματικά γραμμάτια δεν γίνονται δεκτά. 

_Οι υπηρεσίες του κοινού λειτουργούν καθημερινά από 0Β.00 έακ; 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















